Botrányos abortusztanácsadás: vizsgálat indul cikkünk nyomán | BorsOnline - Sztárhírek - Pletyka - Krimi - Politika - Sport
Botrányos abortusztanácsadás: vizsgálat indul cikkünk nyomán
A Bors cikke nyomán vizsgálatot indít az ÁNTSZ az abortuszra váró nőkkel szembeni jogsértések ügyében. Mint arról beszámoltunk, a PATENT Egyesület felmérése szerint több helyen gyilkosnak nevezték a nőket, megsértették őket emberi méltóságukban. Ellenőrzik a vezető védőnőket is.
2014.07.30. 11:00
Bántó hangnemben beszélnek velük, nem tartják tiszteletben az anonimitáshoz való jogukat, mosolygós babák fotóival gyakorolnak rájuk nyomást, sőt megesett, hogy gyilkosnak nevezték őket – ezt panaszolják az abortuszra váró nők. Mint azt a Bors korábban megírta: a PATENT Egyesület százegy nőt kérdezett arról, hogyan viselkedtek velük a kötelező abortusz-tanácsadáson. Az egyesület törvénymódosításokat javasol.
– A nők nagy része bűntudattal telve érkezik tanácsadásra. Megengedhetetlen, hogy ott az intézményt képviselő személy olyan kifejezéseket használjon, amelyek bűntudatkeltők vagy befolyásolóak – mondta a kutatást vezető Morvay Judit.
A tanácsadást felügyelő ÁNTSZ most vizsgálatot indít.
– A PATENT Egyesület által közzétett dokumentumot az Országos Tisztifőorvosi Hivatal részletesen megvizsgálja, tartalmára a későbbiekben reagál, mert ez hosszabb időt vesz igénybe – tájékoztatta a Borsot Tengelits András, az ÁNTSZ kommunikációs vezetője.
– Velünk még nem léptek kapcsolatba, de örülünk, hogy foglalkoznak a témával – mondta Tüdő Petra, a PATENT Egyesület sajtósa.
Orvosok akarják: a szülésig tolnák ki az abortuszt
Retteg a családja a 12 éves lányát teherbe ejtő apától
Szörnyű vád: teherbe ejtette 12 éves lányát a tápiószőlősi Róbert
Lemészárolt egy csirkét, hogy az abortusz ellen harcoljon